Don't

Don't הוא סינגל הבכורה של הזמר האמריקאי ברייסון טילר. הוא יצא לאור ב-20 במאי 2015, כסינגל המוביל מתוך אלבום הבכורה שלו, Trapsoul. השיר הופק על ידי אפיק פרו. השיר מכיל אינטרפולציה מתוך "Shake It Off" של מריה קארי בבית השני. בשיאו הגיע השיר למקום ה-13 במצעד בילבורד הוט 100 האמריקאי, שם היה לשיר הראשון של טילר ב-20 הראשונים במצעד.

רקע והוצאה
במקור פרסם טילר את השיר באוקטובר 2014 בדף הסאונדקלאוד שלו, והוא החל לקבל תשומת לב ממעריצים באינטרנט ומקורבים בתעשיית המוזיקה, צבר ארבע מיליון האזנות בששת החודשים הראשונים, ובסופו של דבר הגיע למעל ל-35 מיליון האזנות. טילר, לאחר הגברת הפופולריות של הסינגל, ציין כי הוא "עשה את החרא הזה בסלון" שלו.

וידאו קליפ
הווידאו קליפ הנלווה לשיר פורסם ב-17 באוקטובר 2015, בחשבון ה-Vevo של טילר ביוטיוב. מאז צאתו, זכה הקליפ למעל ל-400 מיליון צפיות.

הצלחה מסחרית
השיר נכנס למצעד בילבורד הוט 100 במקום ה-84 ב-17 באוקטובר 2015, והגיע בשיאו למקום ה-13. זהו הסינגל הראשון של טילר ב-20 הראשונים במצעד. ב-16 בנובמבר 2017, הסינגל זכה בתואר הפלטינה המרובעת מטעם איגוד תעשיית ההקלטות האמריקאי (RIAA) עבור מכירות ויחידות שקולות לאלבום משולבות של למעלה מארבעה מיליון עותקים בארצות הברית.

מיקומי שיא

נתוני מכירות

קישורים חיצוניים

הערות שוליים

שירי 2015
סינגלי בכורה מ-2015
שירי ברייסון טילר
שירים באנגלית
שירים שנכתבו על ידי בריאן-מייקל קוקס
שירים שנכתבו על ידי ג'רמיין דופרי
שירים שנכתבו על ידי מריה קארי
שירי פלטינה באוסטרליה
שירי פלטינה בממלכה המאוחדת
שירי פלטינה מרובעת ומעלה בארצות הברית
סינגלים בהוצאת RCA רקורדס